ඝටෝත්කච ලෙන්

ඝටෝත්කච් ලෙන් පිහිටියේ ඉන්දියාවේ අජන්තා සිට 18 km පමණ බටහිරින්, ජින්ජාලා ගම්මානය අසල ය.  
මෙහි බෞද්ධ ලෙන් ත්‍රිත්වයක් ඇති අතර, ඉන් එකක් චෛත්‍යශාලාවක් ද, අනෙක් දෙක විහාර ද වේ. මෙම ලෙන් කැන ඇත්තේ ක්‍රි.ව. 6වන සියවසෙහි මහායාන බුද්ධාගමේ ආභාසය අනුව ය.

මෙම ලෙන්වල වාකාටක රාජවංශයේ හරිශේන රජුගේ (රාජ්‍ය පාලනය ක්‍රි.ව. 475 – 500 පමණ) අමාත්‍යවරයකු වූ වරාහදේව නැමැත්තකුගේ අභිලේඛනයක් ඇතුළත් ය. වරාහදේව විසින්ම අජන්තා ලෙන් අංක 16හි ඇති අභිලේඛනය ද කරවා ඇති අතර, ඔහු සැදැහැති බෞද්ධයකු වූ බැව් පෙනේ: "පූජනීය ධර්මය සිය එකම සගයා කරගනිමින්, (ඔහු) ලෝක ගුරු බුදුන් වහන්සේ කෙරෙහි පැහැදිණි".

ඝටෝත්කච ලෙනෙහි වූ අභිලේඛනයෙහි බුදුන්, දහම් සහ සඟුන් පිළිබඳ විස්තර කෙරේ. එම අවස්ථාවේම වරාහදේව සිය හින්දු උරුමය පිළිබඳව ද සඳහන් කරයි.

බාහිර සබැඳි
 Video of the caves

ආශ්‍රේයයන්

Category:ඉන්දියාවේ බෞද්ධ ලෙන්
Category:මහාරාෂ්ට්‍රයේ ලෙන්
Category:ඉන්දියානු ශෛලමය ගෘහනිර්මාණ ශිල්පය
ප්‍රවර්ගය:ඉන්දියාවේ පැරණි ජනාවාස පැවති ස්ථාන
Category:ඉන්දියාවේ බෞද්ධ වන්දනා ස්ථාන
Category:ඉන්දියාවේ ගෘහනිර්මාණ ශිල්පය
Category:ඉන්දියාවේ බෞද්ධ ආරාම